01/06/2018 | Administración LocalMunicipal
Pontedeume
Modificación das ordenanzas reguladoras dos prezos públicos pola participación en actividades deportivas de verán e do campamento urbano de verán

ANUNCIO Modificación das Ordenanzas reguladoras dos prezos públicos pola participación en Actividades Deportivas de verán e do Campamento Urbano de verán Logo do ditame favorable da Comisión Informativa permanente de Asuntos Económicos e Facenda celebrada con carácter ordinario o 28.05.2018, sobre as propostas de Modificación de Ordenanza reguladora do prezo público pola participación en Actividades Deportivas de verán e de Modificación da Ordenanza reguladora do prezo público do Campamento Urbano de verán e adoptados os acordos de modificación en Xunta de Goberno Local, sesión ordinaria de 30.05.2018 publícanse estes, en estrato: “5.2.–MODIFICACIÓN DA ORDENANZA REGULADORA DO PREZO PÚBLICO POLA PARTICIPACIÓN EN ACTIVIDADES DEPORTIVAS DE VERÁN (ESCOLAS DEPORTIVAS DE VERÁN). …//… PRIMEIRO.–Aprobar a modificacion do artigo 6 da Ordenanza reguladora do prezo público pola participación en actividades deportivas de verán. (escolas deportivas de verán) aprobada por acordo da Xunta de Goberno Local en data 31/05/2017 e publicada no BOP A Coruña n.º 103, de data 02/06/2017, no sentido seguinte: Durante o prazo de preinscrición terán preferencia os/as veciños/as empadroados/as no concello de Pontedeume, sobre os empadroados/as noutros municipios. A condición de veciño/a comprobarase de oficio por parte do servizo municipal responsable da organización das escolas deportivas de verán, segundo datos obrantes no Padrón Municipal de habitantes do concello de Pontedeume, debendo constar o beneficiario/a do servizo de alta no mesmo con anterioridade á finalización do prazo de preinscrición. Unha vez rematado o prazo inicial de preinscrición no caso de existir prazas vacantes seguirase o estricto orde de solicitude segundo o indicado a continuación. Deste xeito a redacción definitiva do artigo 6 quedaría do seguinte teor: “ARTIGO 6.–Normas de xestión.1.–As persoas interesadas en participar nas escolas deportivas de verán deberán solicitar, no prazo habilitado por Resolución da Alcaldía de entre 5 e 15 días de preinscrición, as actividades nas que estean interesadas, cubrindo para o efecto o modelo de folla de preinscrición que se facilitará no Concello para tal fin. A dita preinscrición deberá formalizarse necesariamente por Rexistro de entrada do Concello, cubrindo un impreso por cada participante, con cantas actividades se soliciten. Durante o prazo de preinscrición terán preferencia os/as veciños/as empadroados/as no concello de Pontedeume, sobre os empadroados/as noutros municipios. A condición de veciño/a comprobarase de oficio por parte do servizo municipal responsable da organización das escolas deportivas de verán, segundo datos obrantes no Padrón Municipal de habitantes do concello de Pontedeume, debendo constar o beneficiario/a do servizo de alta no mesmo con anterioridade á finalización do prazo de preinscrición. Unha vez rematado o prazo inicial de preinscrición no caso de existir prazas vacantes seguirase o estricto orde de solicitude segundo o indicado a continuación. Unha vez rematado o prazo de preinscrición: – Para aquelas actividades nas que non se teña cuberto o número total de prazas ofertadas, publicarase a listaxe de admitidos no tablón de edictos municipal e na páxina web do Concello, outorgando un prazo de ata 5 días hábiles para formalizar a matrícula, momento no que deberá realizarse o pagamento total do prezo público. Unha vez publicada a listaxe de admitidos, calquera interesado que non tivese cuberto a folla de preinscrición ou quixera solicitar outra/s actividade/s, poderá solicitar directamente a formalización da matrícula, realizando nese momento o pagamento do prezo público, (prorrateo da cota) resolvéndose a súa admisión no prazo máximo de 3 días dende a solitude, non sendo posible participar nas actividades en tanto non se resolva en tal sentido por Resolución da Alcaldía. Na dita resolución se acordará de oficio a devolución das contías pagadas non disfrutadas do prezo público, de ser o caso. – Para aquelas actividades nas que o número de preinscricións sexa superior ás prazas ofertadas, realizarase, no prazo máximo de tres días hábiles logo de rematado o prazo de preinscrición, un sorteo público para determinar a letra pola que, en orde alfabético do primeiro apelido, se listarán os admitidos, quedando en listaxe de reserva as preinscricións que superasen ao número de prazas ofertadas. O lugar e hora de realización do sorteo publicarase cun mínimo de 24 de horas de antelación no tablón de edictos do Concello e na web municipal, para que calquera persoa interesada poda acudir. Unha vez publicada a listaxe de admitidos e de reserva, outorgarase un prazo de ata 3 días hábiles para formalizar a matrícula e realizar o pagamento do prezo público. En caso de non realizar a formalización, decaerán no seu dereito a participar na dita actividade, sendo chamados a formalizar matrícula por estricto orde da listaxe de reserva aos integrantes desta, e ata cubrir o total de prazas ofertadas. Unicamente procederá a devolución do prezo público aboado en caso de falta de prestación da actividade por causa imputable ao Concello. En ningún caso procederá a devolución en caso de desestimento do participante. Admitiranse formalizacións de matrícula para as actividades con prazas vacantes para comezar a semana seguinte á solicitude, sempre que esta se presente antes das 12:00 do xoves anterior. Calquera cambio na solicitude de actividades deberá presentarse por rexistro de entrada do Concello e poderá autorizarse sempre que o cambio se solicite para actividades con prazas vacantes, debendo aboar a diferenza en caso de aumentar o número de horas. Non procederá devolución do xa aboado en caso de que o número de horas de actividades vaia disminuír ao entendelo como desestimento.2.–como se indicou no parágrafo precedente, esíxese o depósito previo da actividade, de forma que no momento de presentar a formalización da matrícula debe xuntarse resgardo acreditativo do pagamento”.//.” “5.3.–MODIFICACIÓN DA ORDENANZA REGULADORA DO PREZO PÚBLICO DO CAMPAMENTO URBANO DE VERÁN. CONCELLO DE PONTEDEUME. …//… PRIMEIRO.–Aprobar a modificacion do artigo 6 da Ordenanza reguladora do prezo público pola participación no campamento urbano aprobada por acordo da Xunta de Goberno Local en data 31/05/2017 e publicada no BOP A Coruña n.º 103 de data 02/06/2017 no sentido seguinte: Engadirase o seguinte parágrafo: Durante o prazo de preinscrición terán preferencia os/as veciños/as empadroados/as no concello de Pontedeume, sobre os empadroados/as noutros municipios. A condición de veciño/a comprobarase de oficio por parte do servizo municipal responsable da organización do campamento urbano, segundo datos obrantes no Padrón Municipal de habitantes do concello de Pontedeume, debendo constar o beneficiario/a do servizo de alta no mesmo con anterioridade á finalización do prazo de preinscrición. Unha vez rematado o prazo inicial de preinscrición no caso de existir prazas vacantes seguirase o estricto orde de solicitude segundo o indicado a continuación. Deste xeito a redacción definitiva do artigo 6 quedaría do seguinte teor: “ARTIGO 6.–Normas de xestión.1.–As persoas interesadas en participar no campamento de verán deberán solicitar, no prazo habilitado por Resolución da Alcaldía de entre 5 e 15 días de preinscrición, as quendas nas que estean interesadas, cubrindo para o efecto o modelo de folla de preinscrición que se facilitará no Concello para tal fin. A dita preinscrición deberá formalizarse necesariamente por Rexistro de entrada do Concello, cubrindo un impreso por cada participante, con cantas quendas se soliciten. Durante o prazo de preinscrición terán preferencia os/as veciños/as empadroados/as no concello de Pontedeume, sobre os empadroados/as noutros municipios. A condición de veciño/a comprobarase de oficio por parte do servizo municipal responsable da organización do campamento urbano, segundo datos obrantes no Padrón Municipal de habitantes do concello de Pontedeume, debendo constar o beneficiario/a do servizo de alta no mesmo con anterioridade á finalización do prazo de preinscrición. Unha vez rematado o prazo inicial de preinscrición no caso de existir prazas vacantes seguirase o estricto orde de solicitude segundo o indicado a continuación. Unha vez rematado o prazo de preinscrición: – En caso de que non se teñan cuberto o número total de prazas ofertadas nalgunha quenda, publicarase a listaxe de admitidos no tablón de edictos municipal e na páxina web do Concello, outorgando un prazo de ata 5 días hábiles para formalizar a matrícula, momento no que deberá realizarse o pagamento total do prezo público. – Unha vez publicada a listaxe de admitidos, calquera interesado que non tivese cuberto a folla de preinscrición ou quixera solicitar outra/s quenda/s, poderá solicitar directamente a formalización da matrícula, realizando nese momento o pagamento do prezo público, resolvéndose a súa admisión no prazo máximo de 3 días dende a solitude, non sendo posible participar nas actividades en tanto non se resolva en tal sentido por Resolución da Alcaldía. – Neste caso se admitirán solicitudes de formalización de matrícula presentadas ata as 12:00 horas do xoves anterior á quenda que se solicite, e se terá en conta a data de rexistro de entrada da solicitude en caso de que haxa máis solicitudes que prazas ofertadas. – Na dita resolución de admisión se acordará de oficio a devolución das contías pagadas non disfrutadas do prezo público, de ser o caso de que se teñan realizado máis solicitudes que prazas ofertadas. – Para aquelas actividades nas que o número de preinscricións sexa superior ás prazas ofertadas, realizarase, no prazo máximo de tres días hábiles logo de rematado o prazo de preinscrición, un sorteo público para determinar a letra pola que, en orde alfabético do primeiro apelido, se listarán os admitidos, quedando en listaxe de reserva as preinscricións que superasen ao número de prazas ofertadas. O lugar e hora de realización do sorteo publicarase cun mínimo de 24 de horas de antelación no tablón de edictos do Concello e na web municipal, para que calquera persoa interesada poda acudir. Unha vez publicada a listaxe de admitidos e de reserva, outorgarase un prazo de ata 3 días hábiles para formalizar a matrícula e realizar o pagamento do prezo público. En caso de non realizar a formalización, decaerán no seu dereito a participar na quenda solicitada, sendo chamados a formalizar matrícula por estricto orde da listaxe de reserva aos integrantes desta, e ata cubrir o total de prazas ofertadas na quenda de que se trate. En caso de quedar finalmente prazas vacantes, seguirase igual procedemento que o sinalado no apartado anterior. Unicamente procederá a devolución do prezo público aboado en caso de falta de prestación da actividade por causa imputable ao Concello. En ningún caso procederá a devolución en caso de desestimento do participante. Admitiranse formalizacións de matrícula para as quendas con prazas vacantes para comezar a semana seguinte á solicitude, sempre que esta se presente antes das 12.00 do xoves anterior. Calquera cambio na solicitude de quendas deberá presentarse por rexistro de entrada do Concello e poderá autorizarse sempre que o cambio se solicite para quendas con prazas vacantes, debendo aboar a diferenza en caso de aumentar o número de días da quenda. Non procederá devolución do xa aboado en caso de que o número de horas de quendas vaia disminuir ao entendelo como desestimento.2.–Como se indicou no parágrafo precedente, esíxese o depósito previo da quenda, de forma que no momento de presentar a formalización da matrícula debe xuntarse resgardo acreditativo do pagamento.//.” Os presentes prezos públicos entrará en vigor de acordo co sinalado na Ordenanza xeral de prezos públicos e no TRLFL logo da súa publicación no BOP e no taboleiro de edictos do Concello. Contra o presente acordo, poderán as persoas interesadas interpoñer directamente recurso contencioso-administrativo, no prazo de dous meses contados a partir do día seguinte ao da publicación deste anuncio. Poderán, ademais, interpoñer calquera outro que estimen oportuno. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume 31 de maio de 2018.